CELEX: 62007FN0023
Language: hu
Date: 2007-03-19 00:00:00
Title: F-23/07. sz. ügy: 2007. március 19-én benyújtott kereset – M kontra EMEA

26.5.2007   
            
            
               HU
            
            
               Az Európai Unió Hivatalos Lapja
            
            
               C 117/35
            
         2007. március 19-én benyújtott kereset – M kontra EMEA
   (F-23/07. sz. ügy)
   (2007/C 117/55)
   Az eljárás nyelve: francia
   Felek
   
      Felperes: M (Broxbourne, Egyesült Királyság) (képviselők: S. Orlandi, A. Coolen, J.-N. Louis és E. Marchal ügyvédek)
   
      Alperes: Európai Gyógyszerügynökség (EMEA)
   Kereseti kérelmek
   
               —
            
            
               A Közszolgálati Törvényszék semmisítse meg az Európai Gyógyszerügynökség ügyvezető igazgatójának a felperes rokkantsági bizottság összehívása iránti kérelmét elutasító, 2006. október 25-i határozatát;
            
         
               —
            
            
               a Közszolgálati Törvényszék kötelezze az Európai Gyógyszerügynökséget 100 000 euró kártérítés címén történő megfizetésére közszolgálati kötelezettségszegés miatt;
            
         
               —
            
            
               a Közszolgálati Törvényszék az alperest kötelezze a költségek viselésére.
            
         Jogalapok és fontosabb érvek
   A felperes, aki az Európai Gyógyszerügynökség ideiglenes alkalmazottja, 2005. március 17-én munkahelyi balesetet szenvedett, melynek következtében munkaképtelenné vált. 2006. február 14-én értesítették arról, hogy szerződését 2006. október 15-ét követően nem tudják meghosszabbítani. A felperes rokkantsági bizottság összehívása iránti kérelmét elutasították.
   Fellebbezése alátámasztására a felperes különösen az egyéb alkalmazottakra vonatkozó alkalmazási feltételek 31. cikkének (1) bekezdésére és 33. cikkének (1) bekezdésére hivatkozik, ahogyan azt a Közszolgálati Törvényszék az F-119/05. sz., Gesner kontra OHIM ügyben 2007. január 16-án hozott ítéletében (az EBHT-ban még nem tették közzé) értelmezte.